recursal/SuperWikiNEXT-32B huggingface dataset:
Η **Ευθυμιάς Σχολή Μυτιληνιών** ήταν Δημόσιο Σχολή στους Μυτιληνιούς Σάμου.

Ίδρυση
------

Το Σχολείο ιδρύθηκε με διαθήκη του Ιεροδιάκονου Ευθύμιου Καλύμνιου από τους Μυτιληνιούς Σάμου. Αφού έγινε διάκος στη Ζωοδόχο Πηγή, αναχώρησε στη Μολδαυΐα και εγκαταστάθηκε στο Γουργίεβο μέχρι το 1848 οπότε και πέθανε από φθίση του λάρυγγα.Με τη διαθήκη του όριζε τα θα ισχυε συγκεκριμένα σχετικά με τη Σχολή: όριζε την εκποίηση της κίνητης και ακίνητης-ενός κτήματος-περιουσίας του, υπολογιζομένης σε χίλια φλοριά. Το ποσό αυτό θα διατίθετο για την συντήρηση Σχολής στην κωμόπολη των Μυτιληνιών. Αν δεν συστηνόταν η σχετική Σχολή τα χρήματα να δίνονταν στην Κεντρική Σχολή Σάμου. Μέχρι το 1877 έμεινε ανεκτέλεστη η διαθήκη οπότε το Δημοτικό Συμβούλιο Μυτιληνιών με πρότασή του σύστησε τριμελή επιτροπή αποτελούμενη από τους Χατζηχρισδόλου Διακοδημητρίου, Γεώργιο Σαλαμίνιο και Νικόλαο Φραγκούλη. Αφούσυγκέντρωσε το προβλεπόμενο ποσό προέβη σε μειοδοτικό διαγωνισμό για την τοιχοποιΐα και ξυλουργική εργασία του σχολείου. Την επίβλεψη και την εκπόνηση του σχεδίου κατασκευής είχε ο μηχανικός της Ηγεμονίας Αριστείδης Χατζηδημητρίου.Στις 16 Σεπτεμβρίου 1891 τέθηκε ο θεμέλιος λίθος της Ευθυμιάδας Σχολής και στις 9 Αυγούστου 1892 έγινε η ισοπέδωση της αυλής και η κατασκευή αποχωρητηρίων και η αποχέτευση.Στις 19 Σεπτεμβρίου 1893 ολοκληρώθηκε η ανέγερση του σχολείου. Για την ανέγερσή του δώθηκε το πόσό των 148.368 γροσίων.

Παραπομπές
----------

1. ↑  Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα,εκδ.Σύλλογος προς Διάδοσιν Ωφελίμων Βιβλίων, Αθήνα,χ.χ,σελ.144
2. ↑  Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα,εκδ.Σύλλογος προς Διάδοσιν Ωφελίμων Βιβλίων, Αθήνα,χ.χ, σελ.145-146
3. ↑  Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα,εκδ.Σύλλογος προς Διάδοσιν Ωφελίμων Βιβλίων, Αθήνα,χ.χ, σελ.146

Πηγές
-----

* Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα,εκδ.Σύλλογος προς Διάδοσιν Ωφελίμων Βιβλίων, Αθήνα,χ.χ

Εξωτερικοί σύνδεσμοι
--------------------

Δημοτικό Σχολείο Μυτιληνιών «Ευθυμιάς Σχολή» στη Σάμο Αρχειοθετήθηκε 2022-05-20 στο Wayback Machine.
Το **Android 6.0-6.0.1 "Marshmallow"** (με την κωδική ονομασία **Android M** κατά τη διάρκεια της ανάπτυξης του) είναι η έκτη κύρια έκδοση του λειτουργικού συστήματος Android από την Google. Παρουσιάστηκε τον Μάιο του 2015 στο συνέδριο του Google I/O, και κυκλοφόρησε επίσημα τον Οκτώβριο του 2015.

Το Marshmallow επικεντρώνεται κυρίως στη βελτίωση της συνολικής εμπειρίας του χρήστη σε σύγκριση με τον προκάτοχο του, Lollipop, εισήγαγε μια νέα αρχιτεκτονική στα δικαιώματα των εφαρμογών, νέα APIs για συμφραζόμενα βοηθούς (που χρησιμοποιείται για πρώτη φορά από ένα νέο χαρακτηριστικό το "Now on Tap" που παρέχει το πλαίσιο με τα ευαίσθητα αποτελέσματα αναζήτησης), ένα νέο σύστημα διαχείρισης ενέργειας που μειώνει την δραστηριότητα του παρασκηνίου όταν μια συσκευή δεν χρησιμοποιείται, εγγενή υποστήριξη για την αναγνώριση δακτυλικών αποτυπωμάτων και USB τύπου-C, τη δυνατότητα να μεταφοράς των δεδομένων και τις εφαρμογές σε μια κάρτα microSD, και άλλες εσωτερικές αλλαγές.

Κατά τον Δεκέμβριο του 2016, το 24% των συσκευών με πρόσβαση στο Google Play τρέχει το Android 6.0.

Δείτε επίσης
------------

* Ιστορία εκδόσεων του Android

Παραπομπές
----------

1. ↑  «Android M's name is Marshmallow». *The Verge*. Vox Media. Ανακτήθηκε στις 17 Αυγούστου 2015.
2. ↑  «Get ready for the sweet taste of Android 6.0 Marshmallow». *Official Android Blog*. Google. Ανακτήθηκε στις 6 Οκτωβρίου 2015.
3. ↑  Chester, Brandon. «Google Announces Android M At Google I/O 2015». *Anandtech*. Purch, Inc. Ανακτήθηκε στις 28 Μαΐου 2015.
4. ↑  «Dashboard». *Android Developers*. Google.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Google |
| --- |
|  |
| 
* Κατάλογος προϊόντων της Google
 |
|  |
| Κύρια πρόσωπα | 
* Ιδρυτές (Λάρρυ Πέιτζ · Σεργκέι Μπριν)
* Σούνταρ Πιτσάι (CEO)
 |
|  |
| Μηχανή αναζήτησης | 
* Αναζήτηση
* Εικόνες
* Χάρτες
* Books
* Ειδήσεις
* Scholar
* Groups
 |
|  |
| Διαδικτυακές υπηρεσίες | 
* YouTube
* YT Kids
* Drive
* Φωτογραφίες
* Chat
* Blogger
* Keep
* Cloud

|  |  |
| --- | --- |
| Google Workspace | 
* Gmail
* Ημερολόγιο
* Επαφές
* Docs
* Drive
* Meet
 |
|  |
| Διαφήμιση | 
* AdSense
* AdWords
* Analytics
 |
|  |
| Εργαλεία | 
* Λογαριασμός
* Μετάφραση
* PageRank
* reCAPTCHA
 |

 |
|  |
| Λογισμικό | 
* Android
* Assistant
* Chrome OS
* Chrome
* Chromium
* Earth
* Gboard
* Auto
* Bard
* Now
 |
|  |
| Υλικό | 
* Nexus
* Pixel
* Glass
* Chromebook
* Nest
 |
|  |
| Πρώην προϊόντα | 
* Google+
* Duo
* Hangouts
* Talk
* Video
* Wave
* TV
 |
|  |
| 
* **Κατηγορία: Google**
 |

 |
Το σύνδρομο θωρακικής εξόδου είναι ένα σύνολο συμπτωμάτων το οποίο προκαλείται από την πίεση αγγείων και νεύρων στην περιοχή του άνω θωρακικού στομίου.

Κατηγορίες
----------

Ανάλογα με τα αίτια πρόκλησης και τα συμπτώματα διαχωρίζεται στις εξής κατηγορίες:

* Σύνδρομο πλευροκλειδικού χώρου: Πίεση του νευροαγγειακού πλέγματος μεταξύ κλείδας και πρώτης πλευράς.
* Σύνδρομο υπεράριθμης πλευράς: Πίεση του βραχιόνιου πλέγματος και της υποκλειδίου αρτηρίας στο σκαληνό τρίγωνο.
* Σύνδρομο υπεραπαγωγής: Άσκηση πίεσης του νευροαγγειακού πλέγματος κάτω από τον ελάσσονα θωρακικό μυ και την όταν εκτελείται απαγωγή ώμου (κυρίως στις 90-125 μοίρες).
* Σύνδρομο σκαληνού μυός: Πίεση της υποκλειδίου αρτηρίας και του βραχιόνιου πλέγματος κατά την έξοδό τους από τον πρόσθιο και μέσο σκαληνό μυ.

Συμπτωματολογία και θεραπεία
----------------------------

Η συμπτωματολογία ποικίλει με κύριο χαρακτηριστικό όμως την αίσθηση μουδιάσματος στα άνω άκρα τα οποία μπορεί να επεκτείνονται από ύψος της κλείδας μέχρι και τα δάχτυλα ανάλογα το ύψος συμπίεσης του βραχιόνιου υποκλειδίου (ωλένιο, μέσο, κερκιδικό νεύρο). Η αίσθηση μουδιάσματος συνοδεύεται επίσης από αδυναμία η οποία αυξάνεται σε κινήσεις του ώμου πάνω από τις 90 μοίρες, όταν ασκηθεί πίεση από την άκρα χείρα, κατά την άρση βάρους, την υπέρμετρη κάμψη ή έκταση του θώρακα.

Η θεραπεία είναι χρόνια και η αντιμετώπιση συντηρητική. Συνιστάται φυσικοθεραπία με τεχνικές manual therapy για αποσυμπίεση των νεύρων και των αγγείων, κινησιοθεραπία για ενδυνάμωση της αυχενοθωρακικής περιοχής καθώς και της άρθρωσης του ώμου, επανεκπαίδευση σωστής στάσης καθώς το λανθασμένο πρότυπο στάσης είναι μια βασική αιτία του προβλήματος.

Παραπομπές
----------
Το **Android 7.0-7.1.1 "Nougat"** (με την κωδική ονομασία **Android Ν** κατά τη διάρκεια της ανάπτυξης του) είναι η έβδομη σημαντική έκδοση του λειτουργικού συστήματος Android από την Google. Κυκλοφόρησε για πρώτη φορά ως beta build στις 9 Μαρτίου 2016 και επίσημα στις 22 Αυγούστου 2016. Οι συσκευές Nexus ήταν οι πρώτες ενημερώθηκαν με το νέο λογισμικό, αν και το LG V20 ήταν το πρώτο νέο έξυπνο τηλέφωνο που κυκλοφόρησε με Nougat.

Το Nougat εισάγει σημαντικές αλλαγές στο λειτουργικό σύστημα και την πλατφόρμα ανάπτυξης του, συμπεριλαμβανομένης της δυνατότητας να εμφανίσει πολλαπλές εφαρμογές στην οθόνη με προβολή διαίρεσης της οθόνης, υποστήριξη για τις απαντήσεις ενσωματωμένη με τις κοινοποιήσεις, καθώς και περιβάλλον Java βασισμένο στο OpenJDK αλλά και υποστήριξη για τις απόδοσης γραφικών Vulkan API, και απρόσκοπτες ενημερώσεις συστήματος για υποστηριζόμενες συσκευές.

Δείτε επίσης
------------

* Ιστορία εκδόσεων του Android

Παραπομπές
----------

1. ↑  Opam, Kwame (30 Ιουνίου 2016). «Android N is now Android Nougat». The Verge. Ανακτήθηκε στις 1 Οκτωβρίου 2016.
2. ↑  Amadeo, Ron (10 Μαρτίου 2016). «Surprise! The Android N Developer Preview is out right now». *Ars Technica*. Condé Nast. Ανακτήθηκε στις 1 Ιουλίου 2016.
3. ↑  «Android 7.0 Nougat: a more powerful OS, made for you». Android Developers Blog. 22 Αυγούστου 2016. Ανακτήθηκε στις 23 Αυγούστου 2016.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Google |
| --- |
|  |
| 
* Κατάλογος προϊόντων της Google
 |
|  |
| Κύρια πρόσωπα | 
* Ιδρυτές (Λάρρυ Πέιτζ · Σεργκέι Μπριν)
* Σούνταρ Πιτσάι (CEO)
 |
|  |
| Μηχανή αναζήτησης | 
* Αναζήτηση
* Εικόνες
* Χάρτες
* Books
* Ειδήσεις
* Scholar
* Groups
 |
|  |
| Διαδικτυακές υπηρεσίες | 
* YouTube
* YT Kids
* Drive
* Φωτογραφίες
* Chat
* Blogger
* Keep
* Cloud

|  |  |
| --- | --- |
| Google Workspace | 
* Gmail
* Ημερολόγιο
* Επαφές
* Docs
* Drive
* Meet
 |
|  |
| Διαφήμιση | 
* AdSense
* AdWords
* Analytics
 |
|  |
| Εργαλεία | 
* Λογαριασμός
* Μετάφραση
* PageRank
* reCAPTCHA
 |

 |
|  |
| Λογισμικό | 
* Android
* Assistant
* Chrome OS
* Chrome
* Chromium
* Earth
* Gboard
* Auto
* Bard
* Now
 |
|  |
| Υλικό | 
* Nexus
* Pixel
* Glass
* Chromebook
* Nest
 |
|  |
| Πρώην προϊόντα | 
* Google+
* Duo
* Hangouts
* Talk
* Video
* Wave
* TV
 |
|  |
| 
* **Κατηγορία: Google**
 |

 |
Το **Νταν** είναι ιαπωνικό σύστημα, που δηλώνει το επίπεδο ενός ατόμου, σε μια τέχνη, άθλημα, παιχνίδι.

Χρησιμοποιείται ευρέως στον κόσμο, για να δηλώσει τα επίπεδα τον ατόμων που ασχολούνται με πολεμικές τέχνες.

Ιστορία
-------

Το σύστημα Νταν επινοήθηκε από τον επαγγελματία παίκτη Γκο, Χονίνμπο Ντοσάκου (1645-1702), που έζησε κατά την περίοδο Έντο, με σκοπό να υποδηλώνει το επίπεδο των παικτών με βάση τη βαθμολογία τους.

Το σύστημα αυτό μεταφέρθηκε στις πολεμικές τέχνες το 1883, από τον Τζιγκόρο Κάνο (ιδρυτής του Τζούντο), για να υποδηλώνει τα επίπεδα των μαθητών και δασκάλων. 

Στη συνέχεια το σύστημα υιοθέτησαν και άλλες πολεμικές τέχνες.

Συστήματα που Χρησιμοποιούν το σύστημα Νταν
-------------------------------------------

* Τζούντο
* Ζίου Ζίτσου
* Κέντο
* Ταεκβοντό
* Ιάιντο
* Χαπκίντο

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4744265-7

 |

 |
Η **Αναγέννηση** είναι ένα εθνικιστικό πολιτικό κόμμα στη Βουλγαρία, το οποίο μάχεται γενικά υπέρ της επανάκτησης της εθνικής κυριαρχίας, και συγκεκριμένα κατά της εξάρτησης της Βουλγαρίας από τις Ηνωμένες Πολιτείες της Αμερικής, υπέρ της επαναδιαπργμάτευσης των όρων συμμετοχής στην Ευρωπαϊκή Ένωση, διοργάνωσης δημοψηφισμάτων για όλα τα καίρια θέματα (συμπεριλαμβανομένης και της συμμετοχής της χώρας στο ΝΑΤΟ). 

Το κόμμα είναι υπέρ της άμεσης αποχώρησης των αμερικανικών στρατιωτικών βάσεων στη Βουλγαρία, υπέρ της άρσης των κυρώσεων κατά της Ρωσικής Ομοσπονδίας του 2022 και μη εισόδου της χώρας στην ευρωζώνη και μην κατάργηση του εθνικού νομίσματος, το οποίο το κόμμα θεωρεί ως τελευταίο προμαχώνα της εθνικής κυριαρχίας.

Ιστορικό
--------

Η Αναγέννηση ιδρύθηκε στις 2 Αυγούστου 2014, την ημέρα του εορτασμού της εξέγερσης του Ίλιντεν, στην Πλίσκα. Ιδρυτής του κόμματος ήταν ο εθνογράφος Κονσταντίν Κονσταντίνοφ, ο παρουσιαστής του τηλεοπτικού προγράμματος «Για το Βουλγαρικό Έθνος» του καναλιού ΣΚΑΤ. Ίδρυσε το κόμμα κατόπιν της παραίτησής του από την Εσωτερική Μακεδονική Επαναστατική Οργάνωση - Βουλγαρικό Εθνικό Κίνημα, στο οποίο ήταν μέλος το 1997-2013.

Παραπομπές
----------

1. ↑  Europeelects.eu
2. ↑  @PoliticsBulgaria
3. ↑  cross.bg. «Нова националистическа партия учредяват в Плиска». *Cross.bg* (στα Βουλγαρικά). Ανακτήθηκε στις 2 Οκτωβρίου 2021.
4. ↑  «За българската нация».
5. ↑  «Кои са кандидат-депутатите във Варна». *www.moreto.net*. Ανακτήθηκε στις 2 Οκτωβρίου 2021.
Το **eMedicine** είναι διαδικτυακή ιατρική βάση δεδομένων και διαδικτυακή εγκυκλοπαίδεια η οποία ιδρύθηκε το 1996. Αποτελείται από περίπου 6.800 ιατρικά άρθρα, κάθε ένα από τα οποία συσχετίζεται με 1 ή περισσότερα από τα συνολικά 62 εξειδικευμένα εγχειρίδια ιατρικής που διαθέτει η βάση. Τα ίδια τα εγχειρίδια αποτελούν συλλογή των λημμάτων ανάλογα με την εξειδίκευση. Το κάθε άρθρο ανανεώνεται ετησίως, συντάσσεται από εγκεκριμένους ειδικούς του τομέα το οποίο αφορά, και οι συντάκτες ταυτοποιούνται βάσει του ιατρικού ιδρύματος στο οποίο ανήκουν.

Παραπομπές
----------

1. ↑  Meyers, AD (Apr 2000). «eMedicine Otolaryngology: an online textbook for ENT specialists.». *Ear, nose, & throat journal* **79** (4): 268–71. PMID 10786388. .

Εξωτερικοί σύνδεσμοι
--------------------

* επίσημος ιστότοπος
Η **Αλίκυρνα** ή *Αλίκαρνα* ήταν αρχαία αιτωλική πόλη. Χρονολογείται στον 4ο π.Χ. αιώνα αν και έχει εντοπιστεί βρεθεί κιβωτιόσχημος τάφος του 8ου αι. π.Χ. που μαρτυρά αρχαιότερη κατοίκηση της περιοχής. Από το 1976 η περιοχή έχει κηρυχθεί αρχαιολογικός χώρος.

Οι αρχαίες πηγές
----------------

Γίνεται απλή αναφορά στο όνομά της στις αρχαίες πηγές. Ο Στράβωνας την αναφέρει ως κώμη και την τοποθετεί μετά την Πλευρώνα ενώ αναφέρει ότι απείχε 30 στάδια απόσταση από την αρχαία Καλυδώνα αναφέροντας επίσης ότι επρόκειτο για παραλιακή πόλη. Ο Πλίνιος απεναντίας αναφέρει ότι βρισκόταν στην ενδοχώρα. 

Με βάση τις πηγές αυτές οι περισσότεροι μελετητές θεωρούν ότι η αρχαία Αλίκυρνα βρίσκεται στο λόφο «Χίλια Σπίτια» κοντά στον οικισμό του Αγίου Θωμά του Μεσολογγίου όπου σώζονται ερείπια μικρού οχυρωματικού περιβόλου.

Λοιπά στοιχεία
--------------

Η αρχαιολογική σκαπάνη έφερε στο φως την αρχαία Αλίκυρνα κατά τη διάρκεια κατασκευής της Ιονίας Οδού.

Σημειώσεις
----------

> [10.2.21] *... μετὰ δὲ τὸν Εὔηνον τὸ ὄρος ἡ Χαλκίς͵ ἣν Χαλκίαν εἴρηκεν Ἀρτεμίδωρος· εἶθ᾽ ἡ Πλευρών͵ εἶθ᾽ ἡ Ἁλίκυρνα κώμη͵ ἧς ὑπέρκειται Καλυδὼν ἐν τῆι μεσογαίαι σταδίοις τριάκοντα· περὶ δὲ τὴν Καλυδῶνά ἐστι τὸ τοῦ Λαφρίου Ἀπόλλωνος ἱερόν· εἶθ᾽ ὁ Ταφιασσὸς τὸ ὄρος ...*
> 
>

Παραπομπές
----------

1. 1 2 3 4  Βικάτου, Ολυμπία. «Η Ιονία οδός (Mέρος Β') : Ιερά και νεκροπόλεις στην περιοχή της αρχαίας Αλίκυρνας». Αrchaiologia.gr. Αρχειοθετήθηκε από το πρωτότυπο στις 17 Μαρτίου 2013. Ανακτήθηκε στις 21 Σεπτεμβρίου 2014.
2. ↑  Nikos, Kapetanakos E. «ΔΙΑΡΚΗΣ ΚΑΤΑΛΟΓΟΣ ΚΗΡΥΓΜΕΝΩΝ ΑΡΧΑΙΟΛΟΓΙΚΩΝ ΧΩΡΩΝ ΚΑΙ ΜΝΗΜΕΙΩΝ». *listedmonuments.culture.gr*. Αρχειοθετήθηκε από το πρωτότυπο στις 20 Οκτωβρίου 2022. Ανακτήθηκε στις 28 Νοεμβρίου 2018.
3. ↑  «Ηλεκτρονική Πλοήγηση Μνημείων Αιτωλοακαρνανίας και Αχαϊας - Χώροι». *monuments.hpclab.ceid.upatras.gr*. Αρχειοθετήθηκε από το πρωτότυπο στις 19 Νοεμβρίου 2019. Ανακτήθηκε στις 28 Νοεμβρίου 2018.
4. ↑  «Δέος από τα ευρήματα στην αρχαία Αλίκυρνα - αναζητούν λύσεις για την Ιόνια (φωτο) | AgrinioPress». *AgrinioPress*. 2014-09-19. Αρχειοθετήθηκε από το πρωτότυπο στις 2019-10-14.. Ανακτήθηκε στις 2018-11-28.
5. ↑  Βικιθήκη - Στράβων, *Γεωγραφικά*
Συντεταγμένες: 38°22′10″N 20°43′33″E﻿ / ﻿38.36944°N 20.72583°E﻿ / 38.36944; 20.72583

Το **Αρχαιολογικό Μουσείο Ιθάκης** είναι αρχαιολογικό μουσείο στο χωριό του Βαθέος, στο νησί της Ιθάκης, στην Ελλάδα. Στεγάζει τέχνεργα τα οποία ανευρέθηκαν εντός του νησιού, χρονολογούμενα, κυρίως, από την αρχαία περίοδο.

Το μουσείο ανεγέρθηκε κατά τη διάρκεια της δεκαετίας του 1960. Ο κτιριακός σχεδιασμός του περιλαμβάνει έναν προθάλαμο, καθώς και τρεις αίθουσες εκθέσεων. Βρίσκεται εντός του ανατολικού τμήματος του κέντρου του χωριού του Βαθέος, πλησίον του καθεδρικού ναού. Το νησί αποτελεί, επίσης, έδρα της Αρχαιολογικής Συλλογής Σταυρού Ιθάκης.

Συλλογές
--------

Το μουσείο στεγάζει αρχαιολογικά ευρήματα προερχόμενα από ανασκαφές σε όλο το μήκος του νησιού, κυρίως από το νότιο τμήμα του, από περιοχές όπως ο Αετός, το ιερό του Απόλλωνα στον Πίσω Αετό, το Κιόνι και το Βαθύ, καθώς και από ορισμένες άλλες τοποθεσίες στο βόρειο τμήμα του νησιού. Τα τέχνεργα χρονολογούνται κυρίως μεταξύ της γεωμετρικής περιόδου και της ρωμαϊκής περιόδου. Τα αρχαιότερα εκθέματα τα οποία φιλοξενούνται εντός του μουσείου χρονολογούνται στη μυκηναϊκή περίοδο. Η συλλογή περιλαμβάνει, μεταξύ άλλων, κεραμικά τα οποία χρονολογούνται, κυρίως, από τη γεωμετρική περίοδο. Πέραν των κεραμικών, τα οποία αριθμούν, συνολικά, περισσότερα από 1.000 εκθέματα, η συλλογή του μουσείου περιλαμβάνει, επίσης, επιτύμβιες στήλες, αντικείμενα από ορείχαλκο και ελεφαντόδοντο, μικρού μεγέθους ειδώλια, καθώς και άλλα αντικείμενα από χρυσό.

Φωτοθήκη
--------

* Άποψη των συλλογών του μουσείου.Άποψη των συλλογών του μουσείου.
* Άποψη των συλλογών του μουσείου.Άποψη των συλλογών του μουσείου.
* Κεραμικά, χρονολογούμενα, περίπου, μεταξύ του 7ου-6ου αιώνα π.Χ.Κεραμικά, χρονολογούμενα, περίπου, μεταξύ του 7ου-6ου αιώνα π.Χ.
* Κεραμικά.Κεραμικά.
* Κεραμική αναπαράσταση πτηνού.Κεραμική αναπαράσταση πτηνού.
* Μικρού μεγέθους ειδώλια.Μικρού μεγέθους ειδώλια.

Παραπομπές
----------

1. 1 2  «Αρχαιολογικό Μουσείο Βαθέως Ιθάκης: Ιστορικό». *Υπουργείο Πολιτισμού και Αθλητισμού*. Αρχειοθετήθηκε από το πρωτότυπο στις 26 Ιουνίου 2016. Ανακτήθηκε στις 4 Απριλίου 2016.
2. 1 2  «Αρχαιολογικό Μουσείο Βαθέως Ιθάκης: Περιγραφή». *Υπουργείο Πολιτισμού και Αθλητισμού*. Αρχειοθετήθηκε από το πρωτότυπο στις 12 Ιανουαρίου 2016. Ανακτήθηκε στις 4 Απριλίου 2016.
3. 1 2  (Αγγλικά) «Archaeological Museum of Ithaca». *Greeka.com*. Ανακτήθηκε στις 4 Απριλίου 2016.
4. ↑  (Αγγλικά) «Archaeological Museum of Ithaca». *Terrabook*. Ανακτήθηκε στις 4 Απριλίου 2016.
5. ↑  «Μουσεία». *Δήμος Ιθάκης*. Αρχειοθετήθηκε από το πρωτότυπο στις 5 Ιουνίου 2016. Ανακτήθηκε στις 4 Απριλίου 2016.

Εξωτερικοί Σύνδεσμοι
--------------------

* Πολυμέσα σχετικά με το θέμα  Αρχαιολογικό Μουσείο Ιθάκης στο Wikimedia Commons
Η λεγόμενη "**Συνθήκη Αλχεθίρας**" είναι η Διεθνής Συνθήκη που συνομολογήθηκε από την ομώνυμη Διεθνή Διάσκεψη Αλχεθίρας που συνήλθε από τις 16 Ιανουαρίου μέχρι τις 7 Απριλίου του 1906, στην ισπανική πόλη Αλχεθίρας, εξ ου και η ονομασία της, η οποία και υπήρξε πολύ σημαντική στην ιστορία του Μαρόκου.

Η Διάσκεψη αυτή συνήλθε στη "Κάζα Κονστουτοριάλ" (Δημαρχείο) της Αλχεθίρας κατά την οποία συνομολογήθηκε ή ομώνυμη συνθήκη με την οποία και εγκρίθηκαν τα σχέδια της Γαλλίας για την παρεμβολή της στο Μαρόκο, έναντι των οποίων η Αυτοκρατορία της Γερμανίας επεδίωκε, φαινομενικά, τη διατήρηση της ανεξαρτησίας του Μαρόκου.

Τη Συνθήκη αυτή αναγνώρισε και επικύρωσε στη συνέχεια ο τότε Σουλτάνος (Μουλάι) του Μαρόκου Αμπντούλ Αζίζ ο Δ' με ιδιαίτερο διάταγμα στις 18 Ιουνίου του ίδιου έτους. Σημειώνεται ότι της συνθήκης αυτής είχε προηγηθεί η Συμφωνία της Μαδρίτης (1880) με την οποία αναγνωρίστηκε η ανεξαρτησία του Μαρόκου. Συνέχεια δε της συνθήκης Αλχεθίρας ακολούθησε, έξι χρόνια μετά, το 1912, η Συνθήκη της Φεζ με την οποία αναγνωρίστηκε η μετάπτωση του Μαρόκου από κυρίαρχο κράτος σε Προτεκτοράτο της Γαλλίας. 

Αιτία αυτής της μετάπτωσης ήταν αφενός μεν οι συνεχείς εξεγέρσεις των Βερβέρων και η αδυναμία εκ μέρους του τότε νεαρού Σουλτάνου να τις καταστείλει και αφετέρου οι μόνιμα αποικιοκρατικές βλέψεις της Γαλλίας και της διασφάλισης του δανείου που είχε παραχωρήσει στο Μαρόκο για την οργάνωση και ανόρθωση της χώρας.

Σημειώσεις
----------

Η Συνδιάσκεψη της Αλχεθίρας αποτελεί σταθμό στη διπλωματική ιστορία της Ευρώπης. Η ολοκλήρωση και η συνομολόγηση της ομώνυμης συνθήκης συντελέστηκε μετά από ένα μακροχρόνιο έντονο παρασκήνιο εμπλοκών Ηγεμόνων, πρωθυπουργών, υπουργών Εξωτερικών και διπλωματών της Ευρώπης ακόμα και των ΗΠΑ. Με την συνομολόγηση του τελικού κειμένου έληξε και η λεγόμενη κρίση του Μαρόκου.

Χαρακτηριστική υπήρξε σχετική γελοιογραφία της εποχής που παρουσίαζε τον ερυθρό αετό της Γαλλίας και τον εστεμμένο μαύρο αετό της Γερμανίας να "αετομαχούν" στο τραπέζι της Συνδιάσκεψης υπό τα έκπληκτα μάτια των συνέδρων, ενώ κάποια άλλη γελοιογραφία (του Πωντς) παρουσίαζε Γάλλο Αξιωματικό να ερωτοτροπεί με την δεσποινίδα Μαρόκο υπό τον τίτλο «*Η συντροφιά των δύο*» υπό τα έκπληκτα μάτια Άγγλου και Γερμανού αξιωματικού που ομολογούσαν πως ίσως είναι ανεπιθύμητοι αυτοί εκεί.

Πηγές
-----

* "Εγκυκλοπαίδεια Πάπυρος Larousse Britannica" τομ.6ος, σελ.222.
* "Ιστορία του 20ου Αιώνος" τομ. 6, Εκδ. ΠΑΡΝΕΛ - Χρυσός Τύπος - Αθήναι 1974, τομ.1ος, σελ.131.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σύνοδος του Αλχεθίρας** |

* Γενική Πράξη Διάσκεψης της Αλχεθίρας: (στα γαλλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 146990205
* LCCN: no95055835
* GND: 4141863-3
* SUDOC: 076981541
* BNF: cb11747843h (data)

 |

 |
Η **Σήραγγα Μετσόβου** είναι σήραγγα της Εγνατίας Οδού (Α2), η οποία βρίσκεται κοντά στο Μέτσοβο. Είναι μια από τις μεγαλύτερες σήραγγες ολόκληρου του άξονα της Εγνατίας Οδού. Ο κάθε κλάδος της σήραγγας Μετσόβου έχει μήκος 3,5 χιλιόμετρα. Δόθηκε στην κυκλοφορία το 2009 μαζί με το τμήμα Μέτσοβο - Παναγία. Αυτή η σήραγγα παρακάμπτει σε μεγάλο βαθμό την επικίνδυνη Εθνική Οδό 6 (το συγκεκριμένο τμήμα γνωστό ως Κατάρα, όπου το μέγιστο υψόμετρο στον αυχένα της Κατάρας φτάνει τα 1.690 μέτρα). Βρίσκεται μεταξύ της Σήραγγας Μαλακασίου Α και της Σήραγγας Ανηλίου (μαζί με τον ανισόπεδο κόμβο Ανηλίου).

Η κατασκευή της άρχισε το 2004 και ολοκληρώθηκε το 2009. Αυτή η σήραγγα κατασκευάστηκε από την κατασκευαστική εταιρεία ΑΚΤΩΡ. Για λίγα χρόνια υπήρχαν πινακίδες της ΑΚΤΩΡ πριν τη σήραγγα μέχρι που αφαιρέθηκαν γύρω στο 2011.

Η Σήραγγα Μετσόβου είναι από τις πιο σύγχρονες σήραγγες της Εγνατίας Οδού μετά τις σήραγγες στο τμήμα Παναγία - Γρεβενά. Σε κάθε κατεύθυνση της σήραγγας, υπάρχουν πόρτες διέλευσης στον αντίθετο κλάδο της σήραγγας. Υπάρχουν κάθε λίγα μέτρα τηλέφωνα SOS και πυροσβεστικές φωλιές για το σενάριο της έκτακτης ανάγκης.

Παραπομπές
----------
Ο **Σάντσο ΣΤ΄ Γουλιέλμος**, βασκικά: *Antso Gilen*, γαλλικά: *Sanche Guillaume*, γασκωνικά: *Sans Guilhem*, ισπανικά: *Sancho Guillén,* (απεβ. στις 4 Οκτωβρίου 1032) ήταν δούκας της Γασκώνης από το 1009 έως το τέλος του. Η βασιλεία του είναι πιο αξιοσημείωτη για την ανανέωση των δεσμών της Γασκώνης με την Ισπανία.

Βιογραφία
---------

Ήταν γιος του Γουλιέλμου Β΄ Σάντσεθ και της Ουρράκα της Ναβάρρας και συγγενής του Σάντσο Γ΄ της Nαβάρρα και πέρασε ένα μέρος της ζωής του στην αυλή αυτού του βασιλιά στην Παμπλόνα. Έλαβε μέρος και στην Ανακτάκτηση. Είναι πιθανό να υπέβαλε ακόμη και τη Γασκώνη στην επικυριαρχία της Ναβάρρας. Το 1010 εμφανίστηκε μαζί με τον Σάντσο Γ΄, τον Ροβέρτο Β΄ της Γαλλίας και τον Γουλιέλμο Ε΄ της Aquitaine στο Σαιν-Ζαν-ντ'Ανζελί. Σίγουρα δεν απέδωσε ποτέ φόρο υποτέλειας στον βασιλιά της Γαλλίας.

Το 1027 γνώρισε τον Γουλιέλμο Ε΄ στο Μπλάγ (Blaye) και επέλεξαν από κοινού τον Γοδεφρείδο Β΄, έναν Φράγκο, ως αρχιεπίσκοπο του Μπορντώ, το οποίο είχε γίνει η πρωτεύουσα της Γασκώνης κατά τη διάρκεια της βασιλείας του Σάντσο Γ΄. Είχε παντρέψει την αδελφή του Μπρίσκα με τον χήρο δούκα Γουλιέλμο Ε΄, και όταν ο Σάντσο ΣΤ΄ απεβίωσε χωρίς διαδόχους το 1032, τα παιδιά τού δούκα της Ακουιτανίας από αυτόν τον 2ο γάμο κληρονόμησαν τη Γασκώνη.

Πηγές
-----

* Higounet, Charles. *Μπορντό μενταγιόν le haut moyen ηλικίας*. Μπορντό, 1963.
* Lewis, Archibald R. *The Development of Southern French and Catalan Society, 718–1050*. University of Texas Press: Austin, 1965.
* Zurita, Gerónimo. *Anales de la Corona de Aragón I*. Επιμέλεια: Antonio Ubieto Arteta και Desamparados Pérez Soler. Βαλένθια: 1967.
Ο **Ηλίας Αρμόδωρος** (γενν. Πειραιάς, 11  Απριλίου 1960) είναι Έλληνας παλαίμαχος ποδοσφαιριστής και προπονητής. Προέρχεται από αθλητική οικογένεια του Πειραιά, αφού ο πατέρας του ήταν διαιτητής ποδοσφαίρου και ο παππούς του ήταν ένας εκ των ιδρυτών του Εθνικού Πειραιώς το 1923. Έκανε πολυετή καριέρα στην Α΄ Εθνική με τα χρώματα τριών διαφορετικών ομάδων, του Εθνικού, της ΑΕΚ και του Λεβαδειακού, ξεπερνώντας τις 300 συμμετοχές σε επίσημους αγώνες πρωταθλήματος. Αγωνιζόταν ως αριστερός ακραίος αμυντικός, ενώ μετά τη λήξη της ενεργού σταδιοδρομίας του εργάστηκε ως προπονητής ομάδων και των τριών εθνικών κατηγοριών. Τα τελευταία χρόνια ασχολείται με το εμπόριο αθλητικών ειδών.

Ο Αρμόδωρος ξεκίνησε τον αθλητισμό σε ηλικία 14 ετών από τον ερασιτεχνικό σύλλογο του Α.Ο. Αγίου Δημητρίου Πειραιά και το καλοκαίρι του 1977 μεταγράφηκε στον Εθνικό. Πραγματοποίησε το ντεμπούτο του ως ερασιτέχνης την περίοδο 1977-78 -όταν υπήρξε απεργία των επαγγελματιών ποδοσφαιστών- και από την επόμενη χρονιά μονιμοποιήθηκε στην 11άδα. Παρέμεινε στην πειραϊκή ομάδα επί 8 συνεχόμενα έτη (169 συμμετοχές, 7 γκολ) και το καλοκαίρι του 1985 υπέγραψε στην ΑΕΚ, με την οποία αγωνίσθηκε τα δυο επόμενα χρόνια (42 συμμετοχές). Το καλοκαίρι του 1987 αποκτήθηκε από τον νεοφώτιστο στην Α΄ Εθνική Λεβαδειακό, με τα χρώματα του οποίου έπαιξε για τέσσερα χρόνια και έκλεισε την καριέρα του το 1991 (93 παρουσίες).

Συνολικά έλαβε μέρος σε 304 αγώνες της μεγάλης κατηγορίας. Πέρασε από όλες τις εθνικές ομάδες (περιλαμβανομένης της ολυμπιακής), πλην της ανδρών.

Στίς 3 Ιανουαρίου 2020 το Δ.Σ. του Εθνικού ΟΦΠΦ αποφάσισε ομόφωνα να αναθέσει την ευθύνη του ανδρικού ποδοσφαιρικού τμήματος στον Ηλία Αρμόδωρο και τους συνεργάτες της επιλογής του.

Πηγές
-----

* Σύντομο βιογραφικό του ποδοσφαιριστή Αρχειοθετήθηκε 2014-01-30 στο Wayback Machine.
* ΔΙΕΘΝΗΣ ΣΤΑΤΙΣΤΙΚΗ ΙΣΤΟΣΕΛΙΔΑ ΠΟΔΟΣΦΑΙΡΟΥ
* Γεώργιος Παγιωτέλης, "Το Έπος της Α΄Εθνικής" (Ένθετο περιοδικού "ΠΑΓΚΟΣΜΙΟΙ", τεύχη ετών 1994-1996, έκδοση Κλεομένης Γεωργαλάς Ε.Π.Ε.)

Παραπομπές
----------

1. ↑  «Εθνικός ΟΦΠΦ: Ανακοίνωση :: www.ethnikos.org». *www.ethnikos.org*. Ανακτήθηκε στις 15 Ιανουαρίου 2020.
Ο **Παναθηναϊκός αμφορέας του Κλεοφράδη** που φιλοξενείται στη συλλογή του Μουσείου Γκέτι με αριθμό ευρετηρίου 77.AE.9 είναι έπαθλο των αρχαίων Παναθηναίων.

Περιγραφή
---------

Η πρόσθια όψη εικονίζει την Πολιάδα Αθηνά που κραδαίνει το δόρυ της. Στο αριστερό χέρι κρατάει ασπίδα με φτερωτό άλογο. Η Αθηνά πλαισιώνεται από δύο κίονες με αλέκτορες στην κορυφή. Πριν από τον αριστερό κίονα διαβάζουμε την επίσημη επιγραφή του επάθλου των Παναθηναίων «...ΘΕΝ... ΑΘΛΟΝ». Στην οπίσθια όψη εικονίζεται τέθριππο που καλπάζει προς τα δεξιά.

Ιστορική τοποθέτηση
-------------------

Μετά τα μέσα του έκτου αιώνα π.Χ. οι κατασκευαστές αγγειογράφοι δεν υπογράφουν τους παναθηναϊκούς αμφορείς. Ο αμφορέας ετούτος είναι έργο του Κλεοφράδη, επειδή αυτός είχε ως αναγνωρίσιμο διακριτικό τον Πήγασο, τον οποίο διακρίνουμε στην ασπίδα της Αθηνάς. Είναι έργο της περιόδου 490-480 π.Χ.

Πηγές
-----

|  |  |
| --- | --- |
| εικονίδιο Αρχαιολογία | Πύλη Αρχαιολογία |

* παρουσίαση του αμφορέα στο μουσείο
Συντεταγμένες: 14°42′N 91°12′W﻿ / ﻿14.700°N 91.200°W﻿ / 14.700; -91.200

Η **λίμνη Ατιτλάν** (ισπαν. *Lago de Atitlán*, Λάγκο ντε Ατιτλάν) είναι μια μεγάλη ενδορεϊκή λίμνη στα κεντρικά υψίπεδα της Γουατεμάλας. Η Ατιτλάν θεωρείται η βαθύτερη λίμνη στην Κεντρική Αμερική, καθώς έχει μέγιστο βάθος 340 μέτρα. Η λίμνη περιβάλλεται από ηφαίστεια. Στο νότο δεσπόζουν τρία ηφαίστεια. Στις όχθες της λίμνης υπάρχουν αρκετά ψαροχώρια, στα οποία κατοικούν Μάγια. Θεωρείται ως μια από τις πιο όμορφες λίμνες στο κόσμο και είναι το σημαντικότερο τουριστικό αξιοθεάτο στη Γουατεμάλα. Δεν πρέπει να συγχέεται με τη λίμνη Αματιτλάν, η οποία απέχει από τη λίμνη Ατιτλάν περίπου 65 χιλιόμετρα και είναι αρκετά μικρότερη από αυτή.

Η λίμνη σχηματίστηκε πριν 84.000 χρόνια, εξαιτίας μιας μεγάλης ηφαιστειακής έκρηξης, γνωστής ως «Λος Τσοκόγιος». Ηφαιστειακή στάχτη από την έκρηξη έχει βρεθεί μέρι τη Φλόριντα και τον Ισημερινό. Ο συνολικός όγκος των ηφαιστειακών αναβλημάτων υπολογίζεται σε 300 κυβικά χιλιόμετρα. Εξαιτίας της έκρηξης δημιουργήθηκε μια καλντέρα, η οποία μετά γέμισε με νερό και σχημάτισε τη λίμνη Ατιτλάν. Μετά την έκρηξη, σχηματίστηκαν νότια της λίμνης τρία ηφαίστεια. Το Βολκάν Ατιτλάν (ύψος 3.537 μέτρα) σχηματίστηκε στο νότιο χείλος της καλντέρας, ενώ τα ηφαίστεια Σαν Πέδρο (3.020 μέτρα) και Τολιμάν (3.158 μέτρα) μέσα στην καλντέρα. Από αυτά τα ηφαίστεια, η δραστηριότητα στο Σαν Πέδρο σταμάτησε πριν περίπου 40.000 χρόνια και μετά σταμάτησε και στο Τολιμάν. Το Ατιτλάν σχηματίστηκε τα τελευταία 10.000 χρόνια και παραμένει μέχρι σήμερα ενεργό.

Στις όχθες της λίμνης είναι κτισμένα αρκετά χωριά, με έντονες επιρροές από τον πολιτισμό των Μάγια. Οι Μάγια της λίμνης κατάγονται από τους Τζουτουχίλ και Κακτσίκελ, οι οποίοι προέρχονται από το Μεξικό. Κατά την διάρκεια της κατάκτησης της Αμερικής από τους Ισπανούς οι Κακτσίκελ συμμάχησαν με τους Ισπανούς για να νικήσουν τους Τζουτουχίλ και τους Κιτσέ, οι οποίοι ήταν οι εχθροί τους. Όμως κατακτήθηκαν και οι ίδιοι οι Κακτσίκελ από τους Ισπανούς, το 1531. Σήμερα η μεγαλύτερη παραλίμνια πόλη είναι η Παναχατσέλ, η οποία το 2002 είχε 10.400 κατοίκους. Στα νότια βρίσκεται ο δήμος Σαντιάγο Ατιτλάν.

Παραπομπές
----------

1. 1 2 3  INSIVUMEH. «Indice de lagos». Ανακτήθηκε στις 22 Οκτωβρίου 2012.
2. ↑  Lago de Atitlán Αρχειοθετήθηκε 2012-10-16 στο Wayback Machine.. *Guatemala Guide*, RoughGuides.com. Ανακτήθηκε την 22 Οκτωβρίου 2012
3. ↑  Rose, William I.; *et al.* (1987). «Quaternary silicic pyroclastic deposits of Atitlán Caldera, Guatemala». *Journal of Volcanology and Geothermal Research* **33** (1-3): 57-80. doi:10.1016/0377-0273(87)90054-0. Bibcode: 1987JVGR...33...57R. .

Πηγές
-----

* Lucas Vidgen, Daniel Schechter (2010). *Lonely Planet Guatemala*. σελ. 116. ISBN 1741791499.  Unknown parameter `|publication=` ignored (βοήθεια)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315530206
* LCCN: sh85009162
* BNF: cb119927662 (data)

 |

 |
Ο **Σεγκυέν Β΄**, γαλλ.: *Seguin II*  (απεβ. το 846), που ονομαζόταν **Mostelanicus**, ήταν ο κόμης του Μπορντώ και του Σαίντε από το 840, και δούκας της Γασκώνης από το 845. Ήταν εγιος (ή εγγονός) του Σεγκουέν Α΄, του δούκα που διορίστηκε από τον Καρλομάγνο.

Βιογραφία
---------

Όταν ο Λουδοβίκος Α΄ ο *Ευσεβής* υπέταξε την Ακουιτανία και την πήρε από τον επαναστάτη εγγονό του Πεπίνο Β' το 839, άρχισε να τη χωρίζει σε κομητείες για όσους του ήταν πιστοί. Ο Σεγκουέν Β΄ ήταν ένας από τους νέους κόμητες. Ήταν πιθανώς η πρόθεση του βασιλιά των Φράγκων να εγκαταστήσει έναν δούκα με τοπικές διασυνδέσεις, για να αντισταθμίσει τη δύναμη του Σάντσο Β΄ Σάντσεθ, του τοπικού ηγέτη της φατρίας που αντιτάχθηκε τόσο στον Πεπίνο Β΄, όσο και στη συνέχεια στον Λουδοβίκο Α΄.

Ο Σεγκουέν Β΄ συνέχισε να υποστηρίζει τον Λουδοβίκο Α΄ μέχρι το τέλος του και στη συνέχεια τον διάδοχό του στη Δύση, τον Κάρολο Β΄ τον *Φαλακρό*, αλλά η πίστη του στον τελευταίο αμφιταλαντεύτηκε και πήγε στο πλευρό του Πεπίνου Β΄. Βραβεύτηκε με τον τίτλο του *dux Wasconum* —δούκα της Γασκώνης— που πιθανώς αναφερόταν στη μαρκιωνία των Φράγκων κατά των Γασκώνων του Σάντσo. Το φθινόπωρο του 845 ο Σεγκουέν βάδισε ενάντια στους Βίκινγκς που επιτέθηκαν στο Μπορντώ και στο Σαίντε, αλλά συνελήφθη και θανατώθηκε.

Σημειώσεις
----------

1. ↑  Seguin is but one of several possible variations on this duke's name. Seguin (also Siguin or Sigwin) is a Gascon name. It is of Germanic origin (*sig-*, that is, "victory", cf. modern German *sieg*, and *-win*, that is, "friend", related to modern English "win"). Semen is a Basque name. It is either the Basque version of the biblical name Simon or a native Basque name based on the word *seme* (meaning "son"). It is also spelled Semen, Semeno, Xemen, or Ximen and gave rise to the Castilian Ximeno and Jimeno. Both Semen and Seguin, unrelated names, are found in sources.

Βιβλιογραφία
------------

* Monlezun, Jean Justin. *Histoire de la Gascogne*. 1846.
* Higounet, Charles. *Μπορντό μενταγιόν le haut moyen ηλικίας*. Μπορντό, 1963.
Ο **Αντάλρικ**, γαλλ.: *Adalric* (έζησε τέλη 8ου αι.) ήταν πιθανώς ένας Βάσκος  άρχοντας στα τέλη του 8ου αι. στη Γασκώνη. Ορισμένοι μελετητές τον έχουν αποκαλέσει πιθανό δούκα της Γασκώνης.

Βιογραφία
---------

Ήταν πιθανός γιος του Λούπου Β' της Γασκώνης. Μετά το τέλος του Λούπου Β΄, ο Aντάλρικ έλεγχε τη δυτική Γασκώνη, συμπεριλαμβανομένης της Κάτω Ναβάρρας, του Μπεάρν και του Μπιγκόρ.  Ο αδελφός του Σάντσο Α΄ ήλεγχε την ανατολή.

Βιογραφία
---------

Το 788 αιχμαλώτισε τον Σορσό (Chorso) της Τουλούζης και τον έβαλε να ορκιστεί ταπεινωτικό όρκο, είτε στον εαυτό του είτε στον Λούπο Β'. Μετά από αυτό, ο Σορσό αφέθηκε ελεύθερος, αλλά ο Καρλομάγνος τον απέλυσε από τη θέση του. Αυτό το περιστατικό γεννά την ιδέα ότι ο Ant;alrik ήταν στην πραγματικότητα ένας ανεξάρτητος Βάσκος δούκας στη Γασκώνη, αν και άλλοι τον θεωρούν ως αντίπαλο στους καρολίδες κόμη.

Σύμφωνα με το πλαστό Καταστατικό του Αλαόν, ο Aντάρικ συνελήφθη από τις δυνάμεις του Καρλομάγνου και εξορίστηκε στην Hispania, και αργότερα σκοτώθηκε στη μάχη.  Αυτός ο καταστατικός χάρτης τον αναφέρει επίσης ως πατέρα των Σεγκυέν Α΄ του Μπορντώ και Σεντούλ. Οι σχέσεις του είναι, μάλιστα, άγνωστες.

Σημειώσεις
----------

1. ↑  According to the *Vita Hludowici*, he was *Wasconis, Adelerici*.
2. ↑  Monlezun, 302.
3. ↑  Monlezun, 309.

Πηγές
-----

* Κόλινς, Ρότζερ. *Οι Βάσκοι*. Blackwell Publishing: Λονδίνο, 1990.
* "Astronomus", *Vita Hludovici imperatoris*, εκδ. G. Pertz, κεφ. 2, στη Δευτ. Γεν. Ιστορ. Scriptores, II, 608.
* Monlezun, Jean Justin. *Histoire de la Gascogne*. 1864.
Ο **Όντο της Γασκώνης** (γαλλ. *Eudes* ή *Odon*, 1010 – 1039) δούκας της Γασκώνης (1032 - 1039) Δούκας της Ακουιτανίας και Κόμης του Πουατιέ (1038 - 1039)  ήταν δεύτερος γιος του Γουλιέλμου Ε΄ της Ακουιτανίας και της Πρίσκας κόρης του Γουλιέλμου της Γασκώνης.

Βιογραφία
---------

Διαδέχθηκε τον θείο του στην Γασκώνη (1032) χωρίς να την κατέχει εξ'ολοκλήρου: ο εξάδελφός του Βερεγγάριος της Γασκώνης εμφανίζεται δούκας της Γασκώνης (1036). Το 1033 απέκτησε τον έλεγχο της κομητείας του Μπορντώ, έδρας του δούκα της Γασκώνης. Διαδέχθηκε στην Ακουιτανία τον ετεροθαλή αδελφό του Γουλιέλμο ΣΤ΄ (1038) και ξεκίνησε πόλεμο, προκειμένου να υπερασπιστεί τα δικαιώματά του από τη μητριά του και τον ετεροθαλή αδελφό του Γουλιέλμο Ζ΄. Σκοτώθηκε το 1039 στην μάχη του Μοζέ, και τάφηκε δίπλα από τον πατέρα του και τον αδελφό του στο αβαείο του Αγίου Πέτρου στο Μαγιεζέ.

Παραπομπές
----------

1. ↑  Darryl Roger Lundy: (Αγγλικά) *The Peerage*.
2. ↑  Higounet, p 105, gives a date of 1040.
3. ↑  Probably his half-brother William VI

Πηγές
-----

* Higounet, Charles. Bordeaux pendant le haut moyen age. Bordeaux, 1963.

Εξωτερικοί σύνδεσμοι
--------------------

* Gascony - Dukes & Counts

|  |
| --- |
| Όντο της Γασκώνης **Οίκος του Πουατιέ****Γέννηση:** 1010 **Θάνατος:** 10 Μαρτίου 1039 |
| ΠροκάτοχοςΓουλιέλμος ο Παχύς | **Δούκας της Ακουιτανίας**1038 - 1039 | ΔιάδοχοςΓουλιέλμος ο Αετός |
| **Κόμης του Πουατιέ**1038 - 1039 |
Για άλλες χρήσεις, δείτε: Μεσαριά (αποσαφήνιση).
Συντεταγμένες: 36°24′00″N 25°26′48″E﻿ / ﻿36.40000°N 25.44667°E﻿ / 36.40000; 25.44667

Η **Μεσαριά** είναι χωριό της Σαντορίνης, το οποίο βρίσκεται σε απόσταση 3,5 χιλιομέτρων από τα Φηρά. Με βάση την απογραφή του 2001 έχει 1.075 κατοίκους. Σύμφωνα με την απογραφή του 2011 είχε 1480 κατοίκους.  Ανήκει διοικητικά στο τοπικό διαμέρισμα Μεσαριάς του δήμου Θήρας της Θήρας Ω Θήρα

Ιστορία
-------

Η ύπαρξη της Μεσαριάς καταγράφεται ήδη από τα μέσα του 17ου αιώνα. Κατά τον 19ο αιώνα αποτέλεσε το βιομηχανικό κέντρο της Σαντορίνης.

Το 1929 ιδρύθηκε στην Μεσαριά το ιδιωτικό οφθαλμιατρείο "**Αγία Βαρβάρα**", γνωστό και ως "**Δανέζειο Οφθαλμιατρείο**". Είχε τεράστια συμβολή στην αντιμετώπιση του τραχώματος στο νησί, μία αρρώστια από την οποία έπασχε ένα πολύ μεγάλο ποσοστό των κατοίκων του νησιού και η οποία οδηγεί στην τύφλωση. Το οφθαλμιατρείο έκλεισε το 1954 με απόφαση του τότε υπουργείου Κοινωνικής Πρόνοιας, η οποία προέβλεπε και την ίδρυση δημόσιου αντιτραχωματικού οργανισμού.

Αξιοθέατα
---------

### Αρχοντικό Γεωργίου Εμμανουήλ Αργυρού

Ο **Γεώργιος Εμμανουήλ Αργυρός** ήταν κτηματίας και έμπορος κρασιών. Το αρχοντικό χτίστηκε το 1888 πάνω σε προϋπάρχουσα ισόγεια παραδοσιακή κατοικία του 1860. Υπέστη σοβαρές ζημιές στον σεισμό του 1956, αλλά έχει αποκατασταθεί πλήρως και σήμερα έχει κηρυχθεί ως έργο τέχνης με ζώνη προστασίας 50 μέτρων περιμετρικά της ιδιοκτησίας. Το ισόγειο λειτουργεί ως ξενώνας Α΄ κατηγορίας ενώ ο όροφος ως μουσείο. Στο Αρχοντικό Αργυρού γίνονται ομαδικές ή ατομικές ξεναγήσεις στους επισκέπτες.

### Αρχοντικό Σαλίβερου

Όπως μαρτυρεί εγχάρακτη επιγραφή στην είσοδο του αρχοντικού, χτίστηκε το 1893. Σήμερα είναι ακατοίκητο και μη επισκέψιμο.

* Το αρχοντικό Αργυρού.Το αρχοντικό Αργυρού.
* Το αρχοντικό του Σαλίβερου.Το αρχοντικό του Σαλίβερου.

Παραπομπές
----------

1. ↑
2. ↑  Δώρα Μονιούδη - Γαβαλά: *Σαντορίνη. Κοινωνία και Χώρος. 15ος - 20ος Αιώνας*. Έκδοση του Ιδρύματος Λουκά και Ευάγγελου Μπελλώνια.
3. ↑  «Υπουργείο Πολιτισμού: "Αρχοντικό Γεωργίου Εμμανουήλ Αργυρού" 11.08.2007». Αρχειοθετήθηκε από το πρωτότυπο στις 25 Αυγούστου 2007. Ανακτήθηκε στις 11 Αυγούστου 2007.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Θήρας |
| --- |
|  |
| Δημοτική ενότητα Θήρας | 
* Αγία Παρασκευή
* Άγιος Γεώργιος
* Άγιος Νικόλαος
* Ακρωτήρι
* Ασκανιά (νησίδα)\*
* Ασπρονήσι (νησίδα)\*
* Βόθωνας
* Βουρβούλος
* Εμπορειό
* Έξω Γιαλός Θήρας
* Έξω Γιαλός Καρτεράδου
* Έξω Γωνιά
* Έξω Κατοικίες
* Εξωμύτης
* Επισκοπή Γωνιάς
* Εσχάτη (νησίδα)\*
* Ημεροβίγλι
* Θήρα
* Καρτεράδος
* Καμάρι
* Μεγαλοχώρι
* Μέσα Κατοικίες
* Μεσαριά
* Μονή Προφήτου Ηλιού
* Μονόλιθος
* Νέα Καμένη\*
* Όρμος Αθηνιός
* Όρμος Φηρών\*
* Παλαιά Καμένη
* Παναγία Καλού
* Περιβόλια
* Πέρισσα
* Πύργος Καλλίστης
* Φάρος - Μέσα Χωριό
* Χριστιανά (νησίδα)\*
 |
|  |
| Δημοτική ενότητα Οίας | 
* Αγία Ειρήνη
* Αγριλιά
* Θηρασία
* Θόλος
* Κολούμπος
* Οία
* Όρμος Αμμουδιού
* Όρμος Αρμένης
* Όρμος Κόρφου
* Παράδεισος
* Ποταμός
* Φοινικιά
 |
|  |
| 
* Έδρα: Θήρα
* \*(Οικισμοί με μη μόνιμο πληθυσμό)
 |

 |
Το **γκριζοσαύριδο** (επιστ. ονομ. *Trachurus trachurus*) είναι ψάρι της οικογένειας των καραγκιδών. Πήρε το όνομα του από το γκρίζο χρώμα του. 

Το γκριζοσαύριδο ζει στον βορειοανατολικό Ατλαντικό από την Ισλανδία μέχρι τη Σενεγάλη συμπεριλαμβανομένου της Μεσογείου και της Μαύρης Θάλασσας. 

Συναθροίζεται σε μεγάλα κοπάδια στα παράκτια ύδατα, όπου τρέφεται με μαλακόστρακα, καλαμάρια και άλλα ψάρια. Υπάρχουν δύο κύριες ομάδες πληθυσμού: το δυτικό απόθεμα όπου αναπαράγεται στον ανατολικό Ατλαντικό Ωκεανό στα ανοιχτά των ακτών της δυτικής Ευρώπης και το βόρειο απόθεμα που αναπαράγεται στη Βόρεια Θάλασσα. 

Αυτό το ψάρι είναι φαγώσιμο και τρώγεται ψητό, τηγανιτό, καπνιστό ή παστό. Έχει υψηλή εμπορική αξία.

Οικολογία
---------

Αυτό το πελαγικό ψάρι ζει σε κοπάδια. Πολλές φορές σχηματίζει μικτά κοπάδια με άλλα ψάρια όπως η ρέγγα.

Μύθος
-----

Παλαιότερα πιστεύονταν ότι μικρότερα ψάρια ανέβαιναν στην πλάτη του και ταξίδευαν μεγάλες αποστάσεις. Σε αυτόν τον μύθο οφείλει την αγγλική ονομασία του: *horse mackerel*.

Γκριζοσαύριδα σε ένα ιχθυοπωλείο 

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Atlantic horse mackerel  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Δώρα Αντωνίου** (1970) είναι Ελληνίδα δημοσιογράφος, που εργάζεται σήμερα στην εφημερίδα *Η Καθημερινή*.

Γεννήθηκε στην Καρδίτσα, όπου και μεγάλωσε και ολοκλήρωσε τις εγκύκλιες σπουδές της στον 1ο Γενικό Λύκειο. 

Είναι πτυχιούχος του Τμήματος Επικοινωνίας και ΜΜΕ του Πανεπιστημίου Αθηνών. Εργάζεται ως δημοσιογράφος στην εφημερίδα *Η Καθημερινή* από το 1994, στην αρχή στο ελεύθερο ρεπορτάζ και στη συνέχεια στο αστυνομικό ρεπορτάζ. Από το 2006 ασχολείται ιδίως με το διπλωματικό ρεπορτάζ κι από το 2012 με την πολιτική δημοσιογραφία. Διετέλεσε υπεύθυνη του ελεύθερου ρεπορτάζ τη χρονική περίοδο 2018 - 2022. Το 2022 επέστρεψε στο πολιτικό ρεπορτάζ. 

Το 2002 βραβεύθηκε και τιμήθηκε από το *«Ιδρυμα Προαγωγής Δημοσιογραφίας Αθανασίου Βασιλείου Μπότση»* για το έργο της και την προσήλωση της στους κανόνες της δημοσιογραφικής δεοντολογίας.

Παραπομπές
----------

1. ↑  Αντωνίου, Δώρα (15 Σεπτεμβρίου 1919). «ΔΩΡΑ ΑΝΤΩΝΙΟΥ Η ΚΑΘΗΜΕΡΙΝΗ». Ανακτήθηκε στις 6 Αυγούστου 2023.
2. ↑  «Dora Antoniou». *eKathimerini.com*. 15 Σεπτεμβρίου 1919. Ανακτήθηκε στις 6 Αυγούστου 2023.
3. ↑  «Τα φετινά βραβεία Μπότση σε δεκαέξι δημοσιογράφους». *Η ΚΑΘΗΜΕΡΙΝΗ*. 4 Απριλίου 2002. Ανακτήθηκε στις 6 Αυγούστου 2023.
Ο **Φρανθίσκο "Πάκο" Αλκάθερ Γκαρθία** (*Francisco "Paco" Alcácer García*, 30 Αυγούστου 1993) είναι Ισπανός ποδοσφαιριστής ο οποίος αγωνίζεται ως επιθετικός για λογαριασμό της Αλ Σάρτζα.
Προερχόμενος από τις ακαδημίες της Βαλένθια, αγωνίστηκε πρώτη φορά για την πρώτη ομάδα το 2010 και έγινε βασικός μετά από δανεισμό στη Χετάφε, σκοράροντας 43 γκολ σε 118 αγώνες. Το 2016 αποκτήθηκε από την Μπαρτσελόνα για 30 εκατομμύρια ευρώ, κατακτώντας δύο Κόπα ντελ Ρέι και ένα πρωτάθλημα, ως αλλαγή του Λουίς Σουάρες. Το 2018 δόθηκε δανεικός στην Μπορούσια Ντόρτμουντ, η οποία τον αγόρασε για 23 εκατομμύρια ευρώ. Τη σαιζόν 2018-19 ήταν δεύτερος σκόρερ της Μπουντεσλίγκα, με 18 γκολ, όμως με την άφιξη του Έρλιγκ Χάαλαντ έμεινε στον πάγκο. Τον Ιανουάριο του 2020 αποκτήθηκε από την Βιγιαρεάλ για 25 εκατομμύρια ευρώ, αποτελώντας την ακριβότερη μεταγραφή στην ιστορία του συλλόγου.

Ο Αλκάθερ κατέκτησε το ευρωπαϊκό πρωτάθλημα Κ-19 δύο φορές και πραγματοποίησε το ντεμπούτο του στην εθνική αντρών το 2014, και έχει πραγματοποιήσει 19 εμφανίσεις με το εθνόσημο σκοράροντας 12 γκολ.

Παραπομπές
----------

1. ↑  (πολλαπλές γλώσσες) *Transfermarkt*. 126716. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. a7a9d95a.
3. ↑  «As» (Ισπανικά) Grupo PRISA. Μαδρίτη. alcacer/19819.
4. ↑  «Paco Alcácer signs for FC Barcelona». *www.fcbarcelona.com* (στα Αγγλικά). Ανακτήθηκε στις 21 Μαΐου 2020.
5. ↑  «Messi happy to be brought off as Alcacer & Vidal step up for rotated Barca | Goal.com». *www.goal.com*. Ανακτήθηκε στις 21 Μαΐου 2020.
6. ↑  «Borussia Dortmund activate buy clause for Paco Alcácer». *www.fcbarcelona.com* (στα Αγγλικά). Ανακτήθηκε στις 21 Μαΐου 2020.
7. ↑  «Paco Alcacer leaves Borussia Dortmund to join Villarreal» (στα αγγλικά). *BBC Sport*. 2020-01-30.. Ανακτήθηκε στις 2020-05-21.
8. ↑  «Oficial: el Villarreal ficha a Paco Alcácer por 25 millones de euros». *Marca.com* (στα Ισπανικά). 30 Ιανουαρίου 2020. Ανακτήθηκε στις 21 Μαΐου 2020.
Ο **Κώστας Κουλεντιανός** (1918-1995) ήταν Έλληνας γλύπτης, που πέρασε το μεγαλύτερο διάστημα της ζωής και της καλλιτεχνικής του δημιουργίας στη Γαλλία.

Βιογραφία
---------

Γεννήθηκε στις 21 Δεκεμβρίου 1918 στην Αθήνα. Σπούδασε γλυπτική στην Ανωτάτη Σχολή Καλών Τεχνών με καθηγητές τους Μιχάλη Τόμπρο, Θωμά Θωμόπουλο και Κωνσταντίνο Δημητριάδη το διάστημα 1936-1939. Πολέμησε ως εθελοντής στον Ελληνοϊταλικό Πόλεμο και στη συνέχεια συμμετείχε στην Εθνική Αντίσταση. Στα τέλη του 1945 με ενέργειες του Οκτάβιου Μερλιέ εγκαταστάθηκε στη Γαλλία, όπου συνέχισε τις σπουδές του με υποτροφία της γαλλικής κυβέρνησης. Σπούδασε αρχικά στη Σχολή Καλών Τεχνών και έπειτα στην Ακαδημία της Γκραντ Σωμιέρ ενώ καθοριστικό ρόλο για τη μετέπειτα σταδιοδρομία του έπαιξε το 1947 η γνωριμία του με τον Γάλλο γλύπτη Ανρί Λωράνς, από τον οποίο επηρεάστηκε βαθύτατα καθώς από εκείνη την εποχή παρατηρείται η αποστασιοποίηση του Κουλεντιανού από την ακαδημαϊκή γλυπτική. Στα έργα του της περιόδου 1947-1952, κυριαρχούν οι γυναικείες μορφές με έμφαση στην καμπυλότητα και την κίνηση, από το 1952 και μετά ο Κουλεντιανός χρησιμοποιεί ως υλικό το σίδερο ενώ από τη δεκαετία του '60 προσανατολίζεται στο συγκερασμό της γλυπτικής με στοιχεία αρχιτεκτονικής. Τα επόμενα χρόνια δίδαξε σε καλλιτεχνικά ιδρύματα του Παρισιού και της Μασσαλίας, ενώ διακρίθηκε και για τη δημιουργία μιας σειράς έργων υπό τη γενική ονομασία *Generations*, τα οποία αντιπροσώπευσαν την Ελλάδα σε διεθνείς εκθέσεις. Πραγματοποίησε την πρώτη του ατομική έκθεση το 1962 στη Γαλλία, ενώ έλαβε μέρος σε δεκάδες ομαδικές εκθέσεις. Πέθανε το 1995 στο Αρλ της Γαλλίας.

Παραπομπές
----------

1. 1 2 3 4 5 6 7 8  dp.iset.gr/en/artist/view.html?id=1416. Ανακτήθηκε στις 15  Νοεμβρίου 2020.
2. 1 2 3  *The Fine Art Archive*. cs.isabart.org/person/140597. Ανακτήθηκε στις 1  Απριλίου 2021.
3. 1 2 3  «Fichier des personnes décédées». *Fichier des personnes décédées*. Ανακτήθηκε στις 31  Μαρτίου 2022.
4. ↑  (Αγγλικά) *Union List of Artist Names*. 1  Απριλίου 2015. 500192900. Ανακτήθηκε στις 21  Ιανουαρίου 2019.
5. ↑  *Artnet*. costas-coulentianos. Ανακτήθηκε στις 9  Οκτωβρίου 2017.
6. ↑  «Coulentianos, Costas» (Αγγλικά) 16  Δεκεμβρίου 2017. Ανακτήθηκε στις 9  Οκτωβρίου 2017.
7. ↑  *mutualart.com*. D21C68848B984A02. Ανακτήθηκε στις 9  Οκτωβρίου 2017.
8. ↑  www.nationalgallery.gr/el/zographikh-monimi-ekthesi/painter/koulentianos-kostas.html. Ανακτήθηκε στις 15  Νοεμβρίου 2020.
9. ↑  «Κουλεντιανός, Κώστας». *BiblioNet*. Ανακτήθηκε στις 5 Αυγούστου 2015.
10. ↑  «Κουλεντιανός Κώστας (1918 Αθήνα - 1995 Άρλ (Γαλλία))». Εθνική Πινακοθήκη. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 5 Αυγούστου 2015.

Εξωτερικοί σύνδεσμοι
--------------------

* «Κώστας Κουλεντιανός». *Πανδέκτης*. Εθνικό Ίδρυμα Ερευνών.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Γλυπτική
* Πύλη:Ελλάδα
* Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 47035074
* **ΕΒΕ**: 257662
* **BiblioNet**: **74528**
* LCCN: n2013004688
* ISNI: 0000 0000 8125 7756
* GND: 1012739570
* SUDOC: 194524345
* BNF: cb149719849 (data)
* ULAN: 500192900
* RKD: 252260

 |

 |
Το **ναρβάλ** ή **φάλαινα μονόκερος** ή **μονόδοντας μονόκερος** (και **μονόδων μονόκερως**) (λατ.: *Monodon monoceros*), είναι θαλάσσιο θηλαστικό που ανήκει στην οικογένεια Μονοδοντίδες και στην τάξη των κητωδών. 

Το ναρβάλ είναι μεσαίου μεγέθους κερασφόρος φάλαινα που ζει στις θάλασσες της αρκτικής ζώνης. Το επιστημονικό του όνομα προέρχεται από τον χαρακτηριστικό μακρύ και μυτερό χαυλιόδοντα του αρσενικού, που εκτείνεται από την άνω γνάθο και προς τα εμπρός, κατά τον άξονα του σώματός του, σαν κέρατο. Το μήκος του χαυλιόδοντα φτάνει μέχρι και 2,5 μέτρα και είναι φτιαγμένος από τρίχες. Για πολλά χρόνια δεν είχε διευκρινιστεί η λειτουργία αυτού του δοντιού και θεωρούνταν όργανο άμυνας. Σύμφωνα με νεότερες μελέτες, είναι ένα εξαιρετικά ευαίσθητο αισθητήριο όργανο, που βοηθά το ζώο να αντιληφθεί τις διαφορές στην πίεση, την αλατότητα ή τη θερμοκρασία των νερών. Τα νεαρά άτομα και των δύο φύλων έχουν δύο μόνο δόντια στην άνω γνάθο τους. 

Το μήκος του σώματος του ναρβάλ κυμαίνεται από 3,5 μέχρι 5 μέτρα και έχει ανοιχτό γκρίζο χρώμα. Δεν έχουν ραχιαίο πτερύγιο, ενώ το πτερύγιο της ουράς τους έχει πλάτος ενός μέτρου περίπου, είναι οριζόντιο και αποτελείται από δύο λοβούς. Το ναρβάλ ζει σε ομάδες των 5 με 20 ατόμων, τρέφεται με διάφορα καρκινοειδή, ψάρια και μαλάκια. Ζευγαρώνουν την άνοιξη και το θηλυκό γεννά ένα μικρό έπειτα από περίοδο κύησης 15 μηνών. Αρκετές φορές μεταναστεύουν από την αρκτική ζώνη προς τις βόρειες ακτές της Ευρώπης σε αναζήτηση τροφής. 

Παλαιότερα, οι αυτόχθονες ιθαγενείς των αρκτικών περιοχών κυνηγούσαν το ναρβάλ. Χρησιμοποιούσαν το δέρμα και τα δόντια του για την κατασκευή αντικειμένων, και το κρέας και το λίπος του για διατροφή. Σήμερα οι πληθυσμοί του απειλούνται, γιατί το ναρβάλ είναι πολύ ευαίσθητο στις κλιματικές αλλαγές. Στα χρόνια του Μεσαίωνα απέδιδαν μαγικές ιδιότητες στο κέρατό του, το οποίο είχε πολύ μεγάλη αξία. Αναφορές για τον θαλάσσιο μονόκερο υπάρχουν στους μύθους των Ινουίτ, αλλά και σε λογοτεχνικά έργα.

Συλλογή
-------

* 
* Κοπάδι από ναρβάλ στα ανοικτά της ΓροιλανδίαςΚοπάδι από ναρβάλ στα ανοικτά της Γροιλανδίας
*

Παραπομπές
----------

1. ↑  *National Geographic - Η μεγάλη μαθητική εγκυκλοπαίδεια, τόμος 17*. Αθήνα: Τέσσερα Πι. 2010–2011. σελ. 69.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85089872
* GND: 4171178-6
* BNF: cb12469120f (data)
* NDL: 001163926

 |

 |